17.12.2022 Müügis eesti ja mandžuuria vutid ning texase, mandžuuria, eesti vuti haudemunad.
#000000
Tõug aretati Austrias 1890...1895. a. Lähtetõugudeks olid flandria hiidküülikud ja kohalikud sinised moraavia küülikud. Tõug on vastupidav ja kohanemisvõimeline. Loom on laia ja massiivse kerega ning tugeva ja hästi arenenud luustikuga. Pea on keskmise suurusega, ümmargune, kõrvad kikkis, silmad hallikassinised. Rind on hästi arenenud, emastel esineb rinnalott. Selg on sirge, lai, nimme-ristluu ja laudja piirkond on laiad, ümarad, jalad lihaselised, sirged ja tugevad. Keskmine kehamass on 4,3 kg, keskmine rinnaümbermõõt 36 cm ja keskmine kerepikkus 57 cm.
#000001
Viini sinised küülikud on hea viljakusega, pesakonnas on 6...8 poega. Emasloomad on suure piimajõudlusega ja kasvatavad poegi hoolega. Pojad kasvavad kiiresti, kahekuuselt saavutavad 1,7 kg-lise kehamassi. Tapasaagis 56...59%. Liha on väga hea kvaliteediga.
#000002
Karvkate on tihe, värvuselt taevasinine. Katte- ja aluskarvad on ühesuguse tooniga, tsonaalsus puudub. Kõige ilusam on karusnahk 8...10 kuu vanustel loomadel. Nahk on kasutatav värvimatult.
#000003